Աշխատանքային միջավայրի հարմարեցման առումով Արտաշես Կարապետյանը պարզաբանում է. «Ներկայիս աշխատակիցների համար ստեղծված են անհրաժեշտ պայմաններ: Հատկապես որ աշխատանքը պարզեցված է, ջերմոցն աշխատում է կաթիլային ոռոգման եղանակով ու էլեկտրական անջատիչով: Իսկ ամբողջական հարմարեցմանն ուղղված գործողությունները ընթացքի մեջ են: Հաշվի են առնվում աշխատակիցների ոչ թե անհատական կարիքները, այլ մատչելիության համընդհանուր սկզբունքները: Պարզապես ջերմոցային արտադրությունն արդեն ընթանում է, որպեսզի եկամուտ լինի»: